**Likumprojekta „Grozījums Paziņošanas likumā” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums |  Grozījums Paziņošanas likumā ir izstrādāts saistībā ar Latvijas Administratīvo pārkāpumu kodeksā (turpmāk – LAPK) sagatavotajiem grozījumiem, kas nodrošinās LAPK pārejas noteikumu 13. punktā paredzēto administratīvo pārkāpumu lietu piekritības maiņu no administratīvajām tiesām uz vispārējās jurisdikcijas tiesām.  |
| 2. | Pašreizējā situācija un problēmas | 2009. gada 1. janvārī stājās spēkā grozījumi Latvijas Administratīvo pārkāpumu kodeksā, kas ar 2012. gada 1. janvārī paredz pilnīgu administratīvo pārkāpumu lietu piekritības pāreju no administratīvajām tiesām uz vispārējās jurisdikcijas tiesām. Līdz ar šiem grozījumiem likumdevējs noteicis, ka administratīvo pārkāpumu lietas ir piekritīgas vispārējās jurisdikcijas tiesām. Likumprojekts „Grozījumi Latvijas Administratīvo pārkāpumu kodeksā” (330/Lp10) paredz šo termiņu pagarināt un paredzēt, ka lietu piekritības pāreja notiks ar 2012. gada 1. jūliju.Administratīvo pārkāpumu lietu piekritības maiņa nozīmē, ka lēmums par administratīvā soda uzlikšanu vairs netiek uzskatīts par administratīvo aktu, un šī procesa lietvedībā vairs nav izmantojams Administratīvā procesa likums. Administratīvo pārkāpumu lietvedība notiks atbilstoši LAPK regulējumam, savukārt administratīvais process atbilstoši Administratīvā procesa likuma regulējumam.Šobrīd Paziņošanas likums tiek piemērots administratīvajā procesā, taču ar 2012. gada 1. jūliju administratīvo pārkāpumu lietas tiks skatītas atbilstoši LAPK regulējumam, nevis administratīvā procesa ietvaros, līdz ar to nepieciešams noteikt, ka Paziņošanas likums tiek piemērots arī administratīvo pārkāpumu lietās, veicot atbilstošu grozījumu Paziņošanas likumā. |
| 3. | Saistītie politikas ietekmes novērtējumi un pētījumi | Likumprojekts šo jomu neskar. |
| 4. | Tiesiskā regulējuma mērķis un būtība | Likumprojekta mērķis ir efektivizēt paziņošanas procedūru administratīvo pārkāpumu lietās. Paziņošanas likumā ir noteikti vairāki dokumentu paziņošanas veidi un to pielietošanas kārtība, kas atvieglo un vienkāršo dokumentu paziņošanu adresātam. Iestāde un tiesa varēs izvēlēties lietderīgāko paziņošanas veidu konkrētajā tiesiskajā situācijā. |
| 5. | Projekta izstrādē iesaistītās institūcijas | Likumprojekts šo jomu neskar. |
| 6. | Iemesli, kādēļ netika nodrošināta sabiedrības līdzdalība | Likumprojektā paredzētie grozījumi ir tikai pavadošie grozījumi likumprojektam „Grozījumi Latvijas Administratīvo pārkāpumu kodeksā”, kas nodrošinās LAPK pārejas noteikumu 13. punktā paredzēto administratīvo pārkāpumu lietu piekritības maiņu no administratīvajām tiesām uz vispārējās jurisdikcijas tiesām, līdz ar to atsevišķa sabiedrības līdzdalība likumprojektam netika nodrošināta. |
| 7. | Cita informācija | Nav. |

|  |
| --- |
| II. Tiesību akta projekta ietekme uz sabiedrību |
| 1. | Sabiedrības mērķgrupa | Personas, kuras ir iesaistītas administratīvā pārkāpuma lietvedībā. To skaitlisko lielumu nav iespējams noteikt. |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Likumprojekts šo jomu neskar. |
| 3. | Tiesiskā regulējuma finansiālā ietekme | Likumprojektā nav paredzēti jauni izdevumi, ar kuriem nepieciešams rēķināties administratīvā pārkāpuma lietvedības procesa dalībniekiem. |
| 4. | Tiesiskā regulējuma nefinansiālā ietekme | Publiski tiesiskajās attiecībās administratīvo pārkāpumu lietās starp iestādi un privātpersonu likumprojekts veicinās efektīvu procesu un privātpersonu tiesību un likumisko interešu ievērošanu, nodrošinot savlaicīgu un kvalitatīvu iestādes vai tiesas dokumentu paziņošanu privātpersonai. |
| 5. | Administratīvās procedūras raksturojums | Likumprojekts šo jomu neskar. |
| 6. | Administratīvo izmaksu monetārs novērtējums | Likumprojekts šo jomu neskar. |
| 7. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| Projekts šo jomu neskar |

|  |
| --- |
| IV. Tiesību akta projekta ietekme uz spēkā esošo tiesību normu sistēmu |
| 1. | Nepieciešamie saistītie tiesību aktu projekti | Ar likumprojektu saistītie likumprojekti ir:1) „Grozījumi Latvijas Administratīvo pārkāpumu kodeksā” (330/Lp10), kam jāstājas spēkā vienlaikus ar likumprojektu.2) „Grozījumi Latvijas Administratīvo pārkāpumu kodeksā”, kas izsludināts Valsts sekretāru sanāksmē 2011. gada 7. aprīlī ( prot. Nr. 14 16.§ VSS-345). |
| 2. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Likumprojekts šo jomu neskar. |

|  |
| --- |
| VI. Sabiedrības līdzdalība un šīs līdzdalības rezultāti |
| Likumprojekts šo jomu neskar. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Institūcijas (amatpersonas), kuras ir tiesīgas sastādīt administratīvā pārkāpuma protokolu, institūcijas (amatpersonas), kuras ir tiesīgas piemērot administratīvo sodu un vispārējās jurisdikcijas tiesas – rajona (pilsētas) tiesas, apgabaltiesas. |
| 2. | Projekta izpildes ietekme uz pārvaldes funkcijām  | Projekta izpilde nesašaurina un nepaplašina to institūciju uzdevumus, funkcijas, kuras ir tiesīgas sastādīt administratīvā pārkāpuma protokolu, un to institūciju (amatpersonu) uzdevumus, funkcijas, kuras ir tiesīgas piemērot administratīvo sodu. Projekta izpilde neietekmē vispārējās jurisdikcijas rajona (pilsētas) tiesu, apgabaltiesu funkcijas un uzdevumus.Taču jāņem vērā, ka Paziņošanas likums paredz sešus dokumenta paziņošanas veidus (dokumenta vai citas informācijas paziņošana uz vietas iestādē vai tiesā; dokumenta paziņošanas ar iestādes vai tiesas darbinieka starpniecību; dokumenta paziņošana izmantojot pasta pakalpojumus; dokumenta paziņošana, izmantojot elektroniskos sakarus; dokumentu paziņošana uz ārvalstīm; publiska paziņošana), līdz ar to iestādei un tiesai būs lielākas dokumenta paziņošanas veida izvēles iespējas, kas dažkārt padarīs procedūru efektīvāku nekā tā ir šobrīd. |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Projekta izpildei jaunas institūcijas nav nepieciešams veidot. |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Saistībā ar projekta izpildi nav plānots likvidēt esošu institūciju. |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Saistībā ar projekta izpildi nav plānota esošas institūcijas reorganizācija vai esošu institūciju apvienošana. |
| 6. | Cita informācija | Nav. |

Tieslietu ministrs A. Štokenbergs

16.09.2011. 15:50

778

J.Gaijsa

67036909, jolanta.gaijsa@tm.gov.lv